title: 2014/361/UE: Decizia Consiliului din 5 iunie 2014 privind poziția care urmează să fie adoptată de Uniunea Europeană în cadrul Consiliului de miniștri ACP-UE privind revizuirea anexei IV la Acordul de parteneriat ACP-CE

text:
               17.6.2014

               RO

               Jurnalul Oficial al Uniunii Europene

               L 177/54

         DECIZIA CONSILIULUI
   din 5 iunie 2014
   privind poziția care urmează să fie adoptată de Uniunea Europeană în cadrul Consiliului de miniștri ACP-UE privind revizuirea anexei IV la Acordul de parteneriat ACP-CE

      (2014/361/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 209 alineatul (2) coroborat cu articolul 218 alineatul (9),
   având în vedere Acordul de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1) (denumit în continuare „Acordul de parteneriat ACP-CE”),
   având în vedere propunerea Comisiei Europene,
   întrucât:

               (1)

               Articolul 100 din Acordul de parteneriat ACP-CE prevede că anexele Ia, Ib, II, III, IV și VI la Acordul de parteneriat ACP-CE pot fi revizuite, corectate și/sau modificate de către Consiliul de miniștri ACP-UE, pe baza unei recomandări din partea Comitetului de cooperare pentru finanțarea dezvoltării ACP-UE.

               (2)

               O serie de angajamente internaționale în ceea ce privește eficacitatea ajutorului au fost asumate de către părțile la Acordul de parteneriat ACP-CE la Busan, Accra și în cadrul Comitetului de asistență pentru dezvoltare (CAD) al OCDE la Paris în 2010.

               (3)

               Normele privind naționalitatea și originea ar putea fi în continuare îmbunătățite în conformitate cu respectivele angajamente internaționale.

               (4)

               Clarificarea și simplificarea dispozițiilor din anexa IV la Acordul de parteneriat ACP-CE ar putea îmbunătăți eficiența punerii în aplicare a FED,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de Uniunea Europeană în cadrul Consiliului de miniștri ACP-UE privind revizuirea anexei IV la Acordul de parteneriat ACP-CE se bazează pe proiectul de decizie a Consiliului de miniștri ACP-UE anexat la prezenta decizie.
   Articolul 2
   După adoptare, decizia Consiliului de miniștri ACP-UE se publică în Jurnalul Oficial al Uniunii Europene.

      Adoptată la Luxemburg, 5 iunie 2014.

            Pentru Consiliu

            Președintele

         N. DENDIAS

      (1)  JO L 317, 15.12.2000, p. 3. Acord astfel cum a fost modificat prin acordul semnat la Luxemburg la 25 iunie 2005 (JO L 287, 28.10.2005, p. 4) și prin acordul semnat la Ouagadougou la 22 iunie 2010 (JO L 287, 4.11.2010, p. 3).

      PROIECT DE
      DECIZIE A CONSILIULUI DE MINIȘTRI ACP-UE
      din
      privind revizuirea anexei IV la Acordul de parteneriat ACP-CE
      CONSILIUL DE MINIȘTRI ACP-UE,
      având în vedere Acordul de parteneriat între membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1), astfel cum a fost modificat la Luxemburg la 25 iunie 2005 (2) și la Ouagadougou la 22 iunie 2010 (3) („Acordul de parteneriat ACP-CE”), în special articolul 100,
      întrucât:

                  (1)

                  Articolul 100 din Acordul de parteneriat ACP-CE prevede că anexele Ia, Ib, II, III, IV și VI la Acordul de parteneriat ACP-CE pot fi revizuite, corectate și/sau modificate de către Consiliul de miniștri ACP-UE, pe baza unei recomandări din partea Comitetului de cooperare pentru finanțarea dezvoltării ACP-UE.

                  (2)

                  O serie de angajamente internaționale în ceea ce privește eficacitatea ajutorului au fost asumate de către părțile la Acordul de parteneriat ACP-CE la Busan, Accra și în cadrul Comitetului de asistență pentru dezvoltare (CAD) al OCDE la Paris în 2010.

                  (3)

                  Normele privind naționalitatea și originea ar putea fi în continuare îmbunătățite în conformitate cu angajamentele internaționale menționate anterior.

                  (4)

                  Clarificarea și simplificarea dispozițiilor din anexa IV la Acordul de parteneriat ACP-CE ar putea îmbunătăți eficiența punerii în aplicare a FED,

            ADOPTĂ PREZENTA DECIZIE:
      Articolul 1
      Anexa IV la Acordul de parteneriat ACP-CE se modifică după cum urmează:

                  1.

                  La articolul 19C, alineatul (5) se înlocuiește cu următorul text:
                  „(5)   În temeiul angajamentului menționat la articolul 32 alineatul (1) litera (a) și articolul 50 din prezentul acord, contractele și granturile finanțate din resurse din cadrul financiar multianual de cooperare cu ACP se execută în conformitate cu legislația aplicabilă în domeniul mediului și cu standardele de bază recunoscute la nivel internațional din domeniul legislației muncii.”

                  2.

                  La articolul 20, alineatul (1) se înlocuiește cu următorul text:
                  „(1)   Participarea la procedurile de atribuire a contractelor de achiziții sau granturile finanțate din cadrul financiar multianual de cooperare în temeiul prezentului acord sunt deschise tuturor persoanelor fizice care sunt fie resortisanți, fie persoane juridice stabilite în mod efectiv:

                              (a)

                              într-un stat ACP, într-un stat membru al Comunității Europene, beneficiare ale Instrumentului de asistență pentru preaderare al Comunității Europene, într-un stat membru al Spațiului Economic European și în țările și teritoriile de peste mări care intră sub incidența Deciziei 2013/755/UE a Consiliului din 25 noiembrie 2013 privind asocierea țărilor și teritoriilor de peste mări la Uniunea Europeană (4);

                              (b)

                              în țări și teritorii în curs de dezvoltare, astfel cum figurează pe lista beneficiarilor de asistență oficială pentru dezvoltare întocmită de CAD din cadrul OCDE, care nu fac parte din grupul G20, fără a aduce atingere statutului Republicii Africa de Sud, astfel cum este reglementat de Protocolul nr. 3;

                              (c)

                              în țări pentru care accesul reciproc la asistență externă a fost stabilit de către Comisie în acord cu țările ACP.
                              Accesul reciproc se poate acorda, pentru o perioadă limitată de cel puțin un an, de fiecare dată când o țară acordă eligibilitatea, în condiții egale, entităților din Comunitate și din țările eligibile în temeiul prezentului articol;

                              (d)

                              într-un stat membru al OCDE, în cazul contractelor puse în aplicare într-o țară din categoria țărilor cel mai puțin dezvoltate sau a țărilor sărace puternic îndatorate (HIPC), astfel cum figurează pe lista beneficiarilor de asistență oficială pentru dezvoltare întocmită și publicată de CAD din cadrul OCDE.

                  3.

                  La articolul 20, alineatul (1a) se elimină.

                  4.

                  La articolul 20, alineatul (3) se înlocuiește cu următorul text:
                  „(3)   Toate produsele și materialele achiziționate în cadrul unui contract de achiziții sau în conformitate cu un acord de grant și finanțate din cadrul financiar multianual de cooperare în temeiul prezentului acord provin dintr-o țară eligibilă, astfel cum se definește în prezentul articol.
                  Cu toate acestea, ele pot să provină din orice stat atunci când valoarea produselor și a materialelor ce urmează să fie achiziționate este sub pragul fixat pentru recurgerea la procedura negociată competitivă, stabilită în conformitate cu articolul 19C alineatul (1).
                  În acest context, definiția noțiunii de «produse originare» se evaluează prin raportare la acordurile internaționale relevante, iar produsele originare din Comunitate cuprind produsele originare din țări și teritorii de peste mări.”

                  5.

                  La articolul 20, alineatul (5) se înlocuiește cu următorul text:
                  „(5)   Atunci când cadrul financiar multianual de cooperare în temeiul prezentului acord finanțează o operațiune pusă în aplicare prin intermediul unei organizații internaționale, participarea la procedurile de atribuire a contractelor de achiziții sau de granturi este deschisă tuturor persoanelor fizice și juridice eligibile în temeiul alineatului (1), precum și tuturor persoanelor fizice și juridice eligibile în conformitate cu normele organizației respective, acordându-se atenție asigurării unui tratament egal al tuturor donatorilor. Aceleași norme se aplică în cazul produselor și al materialelor.”

                  6.

                  La articolul 20, alineatul (6) se înlocuiește cu următorul text:
                  „(6)   Atunci când cadrul financiar multianual de cooperare în temeiul prezentului acord finanțează o operațiune pusă în aplicare în cadrul unei inițiative regionale, participarea la procedurile de atribuire a contractelor de achiziții sau de granturi este deschisă tuturor persoanelor fizice și juridice eligibile în temeiul alineatului (1), precum și tuturor persoanelor fizice și juridice dintr-o țară care participă la inițiativa respectivă. Aceleași norme se aplică în cazul produselor și al materialelor.”

                  7.

                  La articolul 20, alineatul (7) se înlocuiește cu următorul text:
                  „(7)   Atunci când cadrul financiar multianual de cooperare în temeiul prezentului acord finanțează o operațiune cofinanțată împreună cu un partener sau cu un alt donator sau pusă în aplicare prin intermediul oricărui fond fiduciar instituit de Comisie, participarea la procedurile de atribuire a contractelor de achiziții sau de granturi este deschisă tuturor persoanelor fizice și juridice eligibile în temeiul alineatului (1), precum și tuturor persoanelor fizice și juridice eligibile în temeiul normelor instituite de partenerul respectiv, de alți donatori sau în temeiul normelor stabilite în actul constitutiv al fondului fiduciar.
                  În cazul acțiunilor puse în aplicare prin organisme abilitate, care sunt state membre sau agențiile acestora, prin Banca Europeană de Investiții sau prin organizații internaționale sau agențiile acestora, persoanele fizice și juridice care sunt eligibile în temeiul normelor organismului abilitat respectiv, astfel cum sunt identificate în acordurile încheiate cu organismul cofinanțator sau de punere în aplicare sunt, de asemenea, eligibile. Aceleași norme se aplică în cazul produselor și al materialelor.”

                  8.

                  La articolul 20 se adaugă următoarele alineate (8) și (9):
                  „(8)   Atunci când cadrul financiar multianual de cooperare în temeiul prezentului acord finanțează o operațiune cofinanțată în cadrul altui instrument financiar al UE, participarea la procedurile de atribuire a contractelor de achiziții sau de granturi este deschisă tuturor persoanelor fizice și juridice eligibile în temeiul alineatului (1), precum și tuturor persoanelor fizice și juridice eligibile în temeiul oricăruia dintre aceste instrumente. Aceleași norme se aplică în cazul produselor și al materialelor.
                  (9)   Eligibilitatea, astfel cum este definită în prezentul articol, poate fi restricționată în ceea ce privește naționalitatea, localizarea sau natura solicitanților, dacă natura și obiectivele acțiunii o impun și, după caz, pentru punerea în aplicare efectivă a acesteia.”

                  9.

                  La articolul 22, alineatul (1) se înlocuiește cu următorul text:
                  „(1)   Ofertanții, solicitanții și candidații din țările terțe care nu sunt eligibile în temeiul articolului 20 pot fi autorizați să participe la procedurile de atribuire a contractelor de achiziții sau de granturi finanțate de Comunitate din cadrul financiar multianual de cooperare în temeiul prezentului acord, iar produsele și materialele de origine neeligibilă pot fi acceptate ca eligibile la solicitarea justificată a statelor ACP sau a organizației relevante ori a organismului relevant la nivel regional sau intra-ACP:

                              (a)

                              în cazul țărilor care au legături economice, comerciale sau geografice tradiționale cu țările beneficiare învecinate; sau

                              (b)

                              în caz de urgență sau în cazul indisponibilității produselor și serviciilor pe piețele țărilor în cauză, precum și în alte cazuri justificate în mod corespunzător, în care normele de eligibilitate riscă să pună în imposibilitate sau să îngreuneze excesiv realizarea unui proiect, a unui program sau a unei acțiuni.

                        Statul ACP sau organizația relevantă ori organismul relevant la nivel regional sau intra-ACP furnizează de fiecare dată Comisiei informațiile necesare pentru a adoptarea unei decizii cu privire la derogarea respectivă.”

                  10.

                  La articolul 26 alineatul (1), litera (a) se înlocuiește cu următorul text:

                              „(a)

                              pentru contractele de lucrări cu o valoare mai mică de 5 000 000 EUR, ofertanții din statele ACP beneficiază, cu condiția ca cel puțin un sfert din capitalul social și din personalul de conducere să provină din unul sau mai multe state ACP, de o preferință în materie de prețuri de 10 % în cursul evaluării financiare;”.

                  11.

                  La articolul 26 alineatul (1), litera (b) se înlocuiește cu următorul text:

                              „(b)

                              pentru contractele de furnizare de bunuri cu o valoare mai mică de 300 000 EUR, ofertanții din statele ACP, fie în mod individual, fie în cadrul unui consorțiu cu parteneri europeni, beneficiază de o preferință în materie de prețuri de 15 % în cursul evaluării financiare;”.

                  12.

                  La articolul 26 alineatul (1), litera (c) se înlocuiește cu următorul text:

                              „(c)

                              în privința altor contracte de servicii decât contractele-cadru ale Comisiei Europene, atunci când sunt evaluate oferte tehnice, se acordă preferință ofertelor depuse de persoane juridice sau fizice din statele ACP, fie în mod individual, fie în cadrul unui consorțiu între acestea.”

                  13.

                  La articolul 26, alineatul (2) se înlocuiește cu următorul text:
                  „(2)   Fără a aduce atingere dispozițiilor de la alineatul (1), în cazul în care se recunoaște că două oferte pentru contracte de lucrări, furnizare de bunuri sau de servicii sunt echivalente, se acordă preferință:

                              (a)

                              ofertantului dintr-un stat ACP; sau

                              (b)

                              în cazul în care nu există un astfel de ofertant, ofertantului care:

                                          (i)

                                          permite utilizarea în condițiile cele mai bune a resurselor fizice și umane ale statelor ACP;

                                          (ii)

                                          oferă cele mai multe posibilități de subcontractare pentru companiile, întreprinderile sau persoanele fizice din statele ACP; sau

                                          (iii)

                                          este un consorțiu de persoane fizice, companii sau întreprinderi din statele ACP și din Comunitate.”

            Articolul 2
      Prezenta decizie intră în vigoare la data adoptării.

         Adoptată la …,

               Pentru Consiliul de Miniștri ACP-UE

               Președintele

         (1)  JO L 317, 15.12.2000, p. 3. Acord astfel cum a fost rectificat prin JO L 385, 29.12.2004, p. 88.

         (2)  JO L 209, 11.8.2005, p. 27.

         (3)  JO L 287, 4.11.2010, p. 3.

         (4)  JO L 344, 19.12.2013, p. 1.”


title: 2007/765/CE: Decizia Consiliului din 8 noiembrie 2007 privind aderarea Bulgariei și a României la Convenția cu privire la decăderea din dreptul de a conduce autovehicule, încheiată în temeiul articolului K.3 din Tratatul privind Uniunea Europeană

text:
               24.11.2007

               RO

               Jurnalul Oficial al Uniunii Europene

               L 307/22

      DECIZIA CONSILIULUI

   din 8 noiembrie 2007
   privind aderarea Bulgariei și a României la Convenția cu privire la decăderea din dreptul de a conduce autovehicule, încheiată în temeiul articolului K.3 din Tratatul privind Uniunea Europeană
   (2007/765/CE)
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Tratatul de aderare din 2005,
   având în vedere Actul de aderare din 2005, în special articolul 3 alineatul (4),
   având în vedere recomandarea Comisiei,
   având în vedere avizul Parlamentului European (1),
   întrucât:

               (1)

               Convenția cu privire la decăderea din dreptul de a conduce autovehicule, încheiată în temeiul articolului K.3 din Tratatul privind Uniunea Europeană (2) (denumită în continuare „Convenția cu privire la decăderea din dreptul de a conduce autovehicule”), a fost încheiată la Luxemburg la 17 iunie 1998. Aceasta nu a intrat încă în vigoare.

               (2)

               Articolul 3 alineatul (3) din Actul de aderare prevede că Bulgaria și România aderă la convențiile și protocoalele enumerate în anexa I la Actul de aderare, care include, printre altele, Convenția cu privire la decăderea din dreptul de a conduce autovehicule. Acestea urmează să intre în vigoare pentru Bulgaria și România la o dată stabilită de Consiliu.

               (3)

               În conformitate cu articolul 3 alineatul (4) din Actul de aderare, Consiliul urmează să efectueze toate modificările necesare ca urmare a aderării la aceste convenții și protocoale,

         DECIDE:
   Articolul 1
   Convenția cu privire la decăderea din dreptul de a conduce autovehicule intră în vigoare pentru Bulgaria și România la data la care aceasta intră în vigoare pentru statele membre care au semnat inițial convenția.
   Articolul 2
   Textele Convenției cu privire la decăderea din dreptul de a conduce autovehicule, redactate în limbile bulgară și română (3), sunt autentice în aceleași condiții ca și celelalte texte ale convenției.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 8 noiembrie 2007.

            Pentru Consiliu

            Președintele

         R. PEREIRA

      (1)  Avizul din 10.7.2007 (nepublicat încă în Jurnalul Oficial).

      (2)  JO C 216, 10.7.1998, p. 1.

      (3)  Textele convenției în limbile bulgară și română se publică în Ediția specială a Jurnalului Oficial la o dată ulterioară.


title: Decizia nr. 283/2010/UE a Parlamentului European și a Consiliului din 25 martie 2010 de instituire a unui instrument european de microfinanțare Progress pentru ocuparea forței de muncă și incluziune socială

text:
               7.4.2010

               RO

               Jurnalul Oficial al Uniunii Europene

               L 87/1

         DECIZIA NR. 283/2010/UE A PARLAMENTULUI EUROPEAN ȘI A CONSILIULUI
   din 25 martie 2010
   de instituire a unui instrument european de microfinanțare Progress pentru ocuparea forței de muncă și incluziune socială
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 175 alineatul (3),
   având în vedere propunerea Comisiei Europene,
   având în vedere avizul Comitetului Economic și Social European (1),
   având în vedere avizul Comitetului Regiunilor (2),
   hotărând în conformitate cu procedura legislativă ordinară (3),
   întrucât:

               (1)

               La 7 aprilie 2000 Comisia a adoptat Comunicarea intitulată „Acțiuni la nivel local pentru ocuparea forței de muncă – o dimensiune locală a strategiei europene de ocupare a forței de muncă”.

               (2)

               Comunicarea Comisiei din data de 13 noiembrie 2007 intitulată „O inițiativă europeană de dezvoltare a microcreditelor în sprijinul creșterii și ocupării forței de muncă” a identificat patru domenii prioritare de acțiune: îmbunătățirea mediului juridic și instituțional în statele membre, schimbarea climatului în favoarea ocupării forței de muncă și a antreprenoriatului, promovarea celor mai bune practici și asigurarea de capital financiar suplimentar pentru instituțiile de microfinanțare. Ca prim pas în punerea în aplicare a acestei agende, Comisia și Banca Europeană de Investiții (BIE) au creat în 2008 Acțiunea comună de sprijinire a instituțiilor de microfinanțare din Europa (Jasmine), care oferă consiliere pentru instituțiile financiare nebancare de microcreditare și o fereastră de finanțare în valoare globală de 20 de milioane EUR oferiți de BEI.

               (3)

               Comunicarea Comisiei din 24 mai 2006, intitulată „Promovarea muncii decente pentru toți – Contribuția UE la aplicarea în lume a agendei privind munca decentă”, a stabilit importanța muncii decente pentru toți, asemenea rezoluției Parlamentului European din 23 mai 2007 privind promovarea muncii decente pentru toți (4).

               (4)

               Declarația liderilor după summitul G-20 de la Pittsburgh din 24-25 septembrie 2009 a conținut angajamentul de a îmbunătăți accesul persoanelor sărace la serviciile financiare, de exemplu prin microfinanțare. De asemenea, liderii s-au angajat să instituie un grup internațional de experți în domeniul incluziunii financiare, care va identifica experiențele acumulate cu privire la abordările inovatoare în domeniul furnizării de servicii financiare persoanelor sărace, va promova abordări normative și politice eficiente și va elabora standarde privind accesul la finanțare, educația financiară și protecția consumatorilor.

               (5)

               Parlamentul European, prin rezoluția sa din 24 martie 2009 cu recomandări pentru Comisie privind o inițiativă europeană de dezvoltare a microcreditelor în sprijinul creșterii și ocupării forței de muncă, a cerut Comisiei să își întețească eforturile de dezvoltare a microcreditelor în sprijinul creșterii și ocupării forței de muncă. Mai mult, Parlamentul European a aprobat un supliment de 4 milioane EUR pentru o acțiune pilot care urmează a fi pusă în aplicare în cadrul Jasmine. De asemenea, Parlamentul European a cerut Comisiei să cofinanțeze proiecte de microcreditare în special pentru grupuri țintă dezavantajate.

               (6)

               Trebuie să se întețească eforturile actuale ale Uniunii și ale statelor membre pentru creșterea accesului la microfinanțare și a disponibilității acesteia la un nivel suficient și într-un cadru de timp rezonabil pentru a răspunde cererii puternice din partea celor care au nevoie de ele cel mai mult în această perioadă de criză, respectiv persoanele care și-au pierdut locul de muncă, cele care riscă să și-l piardă sau care au dificultăți să intre sau să intre din nou pe piața muncii, precum și persoanele care s-au confruntat cu pericolul excluderii sociale sau persoanele vulnerabile care se află într-o poziție dezavantajoasă în ceea ce privește accesul la piața de credit convențională și care doresc să inițieze sau să dezvolte o microîntreprindere proprie, inclusiv o activitate independentă, în același timp promovând în mod activ egalitatea de șanse între femei și bărbați.

               (7)

               Comunicarea Comisiei din data de 3 iunie 2009 intitulată „Un angajament comun pentru ocuparea forței de muncă” a subliniat necesitatea de a se oferi o nouă șansă șomerilor și de a se deschide calea către antreprenoriat pentru unele dintre cele mai dezavantajate grupuri ale Europei, care se confruntă cu dificultăți în privința accesului la piața de credit convențională. În plus față de instrumentele existente, sunt necesare acțiuni specifice de întărire a coeziunii economice și sociale prin consolidarea activităților întreprinse de BEI și Fondul European de Investiții (FEI), precum și de alte instituții financiare internaționale, fără a se aduce atingere activităților statelor membre. Prin urmare, Comisia a anunțat că propune un nou instrument de microfinanțare la nivelul întregii Uniuni Europene (denumit în continuare „instrumentul”) pentru a extinde domeniul microfinanțării la anumite grupuri care prezintă un risc special și pentru a susține în continuare dezvoltarea antreprenoriatului, economia socială și microîntreprinderile. Pentru ca instrumentul să fie eficient, pentru ca acesta să aibă un impact pe termen lung, să fie disponibil beneficiarilor potențiali și să servească drept element proactiv atât pentru politicile de dezvoltare economică, cât și pentru politicile de dezvoltare locale, statele membre pot institui un punct de contact național care să promoveze, să coordoneze, să evalueze și să monitorizeze toate acțiunile inițiate în cadrul instrumentului în teritoriile lor respective.

               (8)

               Un număr din ce în ce mai mare de microfinanțări acordate persoanelor vulnerabile care se află într-o poziție dezavantajoasă în ceea ce privește accesul la piața de credit convențională în Uniunea Europeană este acordat de instituțiile de microfinanțare necomerciale, de cooperativele de credit și de băncile care aplică principiul responsabilității sociale a întreprinderilor. Instrumentul ar trebui să ajute furnizorii respectivi, care suplimentează piața bancară comercială, crescând disponibilitatea microfinanțărilor pentru a acoperi nivelul curent al cererii.

               (9)

               În multe cazuri, furnizorii de microfinanțare din Uniunea Europeană sunt bănci comerciale, iar acestea ar trebui să devină parteneri importanți în cadrul instrumentului pentru a restabili încrederea pe piața creditului, concentrându-se în principal pe clienții care nu sunt solvabili.

               (10)

               Organismele publice și private care oferă microfinanțare în temeiul prezentei decizii ar trebui să respecte principiile creditării responsabile, evitând astfel, în special, îndatorarea excesivă a persoanelor și a întreprinderilor.

               (11)

               Pe lângă dificultatea de a avea acces la finanțare, excluziunea socială și incertitudinea inerentă tranziției de la șomaj sau ajutor social la activitatea independentă se află printre principalele obstacole în calea înființării și dezvoltării microîntreprinderilor. Instrumentele de microfinanțare europene pot contribui la sprijinirea structurilor economiei sociale care oferă asistență pentru reintegrare socială persoanelor excluse și le ajută să dobândească competențele minime necesare pentru a iniția un proiect de afaceri durabil.

               (12)

               Folosirea resurselor Uniunii este adecvată și răspunde Rezoluției Parlamentului European din 24 martie 2009 menționată anterior. În plus, un instrument unic la nivelul întregii Uniuni Europene va concentra susținerea instituțiilor financiare internaționale și va evita o abordare dispersată, sporind astfel oferta de microfinanțare în toate statele membre. Pentru a profita de experiența instituțiilor financiare internaționale, în special de cea a BEI și a FEI, instrumentul va fi instituit pe baza unei gestiuni comune.

               (13)

               Acțiunile finanțate prin intermediul instrumentului ar trebui să fie coerente și compatibile cu celelalte politici ale Uniunii și să respecte prevederile tratatului și cele ale actelor adoptate în conformitate cu acesta. Activitățile instrumentului ar trebui să fie complementare cu celelalte intervenții ale Uniunii, în special cu instrumentele financiare Programul-cadru pentru competitivitate și inovare (PCI), Jasmine, Fondul european agricol pentru dezvoltare rurală (FEADR), Fondul european de dezvoltare regională (FEDER), Inițiativa privind resursele europene comune destinate microîntreprinderilor și întreprinderilor mici și mijlocii (Jeremie) și Fondul social european (FSE).

               (14)

               În sensul prezentei decizii, „microfinanțare” include garanții, microcreditare, capital și capital asimilat acordate persoanelor și microîntreprinderilor menționate în prezenta decizie, „microcreditul” fiind definit drept un împrumut sub 25 000 EUR. Recomandarea 2003/361/CE a Comisiei din 6 mai 2003 privind definiția microîntreprinderilor și a întreprinderilor mici și mijlocii (5) definește „microîntreprinderea” drept o întreprindere care angajează mai puțin de 10 persoane, inclusiv activitățile independente, și a cărei cifră de afaceri și/sau bilanț anual total nu depășește 2 milioane EUR, definiție care ar trebui să fie adecvată în sensul prezentei decizii.

               (15)

               În sensul prezentei decizii și în conformitate cu dispozițiile naționale, o „microîntreprindere din economia socială” ar trebui să însemne o microîntreprindere care produce bunuri și servicii cu o misiune socială clară sau care furnizează servicii membrilor comunității fără scop lucrativ.

               (16)

               Instrumentul ar trebui aplicat prin intermediul unei serii de acțiuni adecvate care includ instrumente de preluare a riscului, de garanții, de capital și de debit oferite de instituții financiare internaționale furnizorilor de microfinanțare. Pentru ca instrumentul să devină mai eficient, acesta ar trebui coordonat și pus în aplicare în concordanță cu instrumentele financiare europene și naționale și cu instituțiile financiare naționale,

         ADOPTĂ PREZENTA DECIZIE:
   Articolul 1
   Instituire
   Se instituie un instrument european de microfinanțare pentru ocuparea forței de muncă și incluziune socială denumit instrumentul european de microfinanțare Progress (denumit în continuare „instrumentul”).
   Articolul 2
   Obiectiv
   (1)   Instrumentul va asigura resurse ale Uniunii pentru extinderea accesului la microfinanțare și a disponibilităților de microfinanțare pentru:

               (a)

               persoanele care și-au pierdut sau riscă să își piardă locul de muncă sau care au dificultăți de integrare sau reintegrare pe piața muncii, precum și persoanele care se confruntă cu amenințarea excluderii sociale sau cele vulnerabile, aflate într-o situație dezavantajoasă în privința accesului la piața de credit convențională și care doresc să inițieze sau să își dezvolte în continuare propria microîntreprindere, inclusiv activitate independentă;

               (b)

               microîntreprinderile, în special cele din economia socială, precum și microîntreprinderile care angajează persoane din categoria celor menționate la litera (a).

         (2)   Instrumentul furnizează resurse ale Uniunii pentru a asigura accesul la microfinanțare și promovează în mod activ egalitatea de șanse între femei și bărbați.
   Articolul 3
   Buget
   (1)   Contribuția financiară de la bugetul Uniunii pentru instrument pe perioada 1 ianuarie 2010-31 decembrie 2013 este de 100 de milioane EUR.
   (2)   Creditele anuale vor face obiectul unei decizii luate în cadrul procedurii bugetare anuale, inclusiv, dacă este necesar, prin aplicarea punctului 37 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (6) sau prin alte modalități prevăzute în acordul respectiv.
   (3)   Bugetul total pentru măsurile de susținere menționate la articolul 4 alineatul (1) litera (d) nu depășește 1 % din bugetul instrumentului stabilit la alineatul (1) din prezentul articol.
   (4)   Contribuția financiară acoperă costul întreg al instrumentului, inclusiv comisioanele de gestionare pentru instituțiile financiare internaționale menționate la articolul 5 alineatul (2) care gestionează contribuția Uniunii, precum și orice alte costuri eligibile.
   Articolul 4
   Acțiuni eligibile și beneficiari
   (1)   Instrumentul se pune în aplicare prin intermediul următoarelor tipuri de acțiuni, după caz:

               (a)

               garanții și instrumente de preluare a riscului;

               (b)

               instrumente de capitaluri proprii;

               (c)

               instrumente de debit;

               (d)

               măsuri de sprijin, de exemplu activități de comunicare, monitorizare, control, auditare și evaluare, care sunt direct necesare pentru punerea în aplicare eficace și eficientă a prezentei decizii și pentru atingerea obiectivelor acesteia.

         (2)   Instrumentul este deschis organismelor publice și private instituite în statele membre la nivel național, regional și local care furnizează microfinanțare persoanelor și microîntreprinderilor din statele membre.
   (3)   Pentru a veni în ajutorul beneficiarilor finali și a crea microîntreprinderi competitive și viabile, organele publice și private menționate la alineatul (2) cooperează strâns cu organizațiile care activează ca reprezentante ale intereselor beneficiarilor finali ai microcreditelor și cu organizațiile, în special cele sprijinite de FSE, care le oferă acestora programe de mentorat și formare.
   Articolul 5
   Gestionare
   (1)   Comisia gestionează instrumentul în conformitate cu Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (7).
   (2)   Pentru a pune în aplicare acțiunile menționate la articolul 4 alineatul (1), cu excepția măsurilor de susținere menționate la litera (d) a articolului 4 alineatul (1), Comisia încheie acorduri cu instituțiile financiare internaționale, mai ales cu BEI și FEI, în conformitate cu articolul 53d din Regulamentul (CE, Euratom) nr. 1605/2002 și articolul 43 din Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului (8). Acele acorduri conțin prevederi detaliate pentru punerea în aplicare a sarcinilor încredințate instituțiilor financiare respective, inclusiv prevederi care să specifice necesitatea de asigurare a adiționalității și a coordonării cu instrumentele financiare europene și naționale existente și promovarea unei acoperiri largi și echilibrate între statele membre.
   (3)   Pentru atingerea obiectivelor stabilite la articolul 2 și desfășurarea acțiunilor stabilite la articolul 4, acordurile menționate la alineatul (2) al prezentului articol vor include, de asemenea, obligația instituțiilor financiare internaționale să reinvestească resursele și veniturile, inclusiv dividendele și rambursările, în acțiuni la care se face referire la articolul 4 alineatul (1) litera (a), (b) sau (c), în cursul unei perioade de șase ani de la data intrării în funcțiune a instrumentului.
   (4)   La încetarea activității instrumentului, suma restantă datorată Uniunii Europene se restituie la bugetul general al Uniunii Europene.
   (5)   Instituțiile financiare internaționale menționate la alineatul (2) al prezentului articol încheie acorduri scrise cu furnizorii publici și privați de microfinanțare menționați la articolul 4 alineatul (2) în care stipulează obligațiile acestora de a folosi resursele disponibilizate prin instrument în conformitate cu obiectivele stabilite la articolul 2 și de a furniza informații pentru elaborarea rapoartelor anuale menționate la articolul 8 alineatul (1).
   (6)   Bugetul pentru măsurile de susținere menționate la articolul 4 alineatul (1) litera (d) se gestionează de către Comisie.
   Articolul 6
   Conformitate
   Acțiunile finanțate prin instrument se conformează dispozițiilor tratatului și actelor adoptate în temeiul acestuia.
   Articolul 7
   Protejarea intereselor financiare ale Uniunii
   (1)   Comisia se asigură că, atunci când se implementează acțiuni finanțate în temeiul prezentei decizii, interesele financiare ale Uniunii sunt protejate prin aplicarea de măsuri de prevenire a fraudelor, a corupției și a oricăror alte activități ilegale, prin controale efective și prin recuperarea sumelor plătite în mod necuvenit, precum și, în cazul în care se constată nereguli, prin sancțiuni efective, proporționale și cu efect de descurajare, în conformitate cu Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (9), cu Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (10) și cu Regulamentul (CE) nr. 1073/1999 al Parlamentului European și al Consiliului din 25 mai 1999 privind anchetele efectuate de Oficiul European de Luptă Antifraudă (OLAF) (11).
   (2)   Pentru acțiunile Uniunii finanțate în temeiul prezentei decizii, OLAF este împuternicit să întreprindă investigații în temeiul Regulamentului (CE, Euratom) nr. 2988/95 și al Regulamentului (Euratom, CE) nr. 2185/96, care se aplică oricărei încălcări a unei dispoziții din legislația Uniunii, inclusiv încălcări ale unor obligații contractuale prevăzute în cadrul instrumentului, care rezultă dintr-o acțiune sau omisiune a unui agent economic, care are sau poate avea drept consecință prejudicierea bugetului general al Uniunii Europene sau a bugetelor coordonate de aceasta, printr-o cheltuială nejustificată.
   (3)   Toate măsurile de punere în aplicare care rezultă din prezenta decizie includ o trimitere la alineatele (1) și (2) ale prezentului articol și prevăd, în mod special, dispoziții referitoare la supravegherea și controlul financiar exercitat de Comisie sau de orice reprezentant autorizat de aceasta, precum și la audituri executate de Curtea de Conturi Europeană, inclusiv audituri la fața locului, după caz.
   Articolul 8
   Raport anual
   (1)   Instituțiile financiare internaționale menționate la articolul 5 alineatul (2) transmit Comisiei rapoarte anuale de punere în aplicare, în care se stipulează, pentru activitățile susținute, punerea în aplicare financiară, distribuirea și accesibilitatea fondurilor pe sectoare și tipuri de beneficiari, cererile acceptate sau respinse, contractele încheiate, acțiunile finanțate și rezultatele.
   (2)   Cel târziu la 8 aprilie 2011 și, ulterior, în fiecare an, Comisia prezintă Parlamentului European și Consiliului un raport anual cantitativ și calitativ privind activitățile desfășurate în temeiul prezentei decizii în decursul anului precedent. Raportul anual se bazează pe rapoartele de punere în aplicare menționate la alineatul (1). Acesta conține, în mod special, informații referitoare la cererile aprobate sau respinse, contractele încheiate, acțiunile finanțate, numărul total și tipul beneficiarilor, precum și distribuția geografică și pe sectoare a sumelor.
   În plus, raportul anual cuprinde informații referitoare la impactul și durabilitatea instrumentului, exprimate ca număr total de persoane care continuă să fie angajate și de microîntreprinderi rămase în activitate la sfârșitul perioadei în cursul căreia au beneficiat de sprijin prin intermediul acestuia. În sfârșit, raportul anual cuprinde informații privind complementaritatea cu alte intervenții ale Comunității, în special cu FSE.
   (3)   În urma prezentării celui de-al treilea raport anual, pe baza unei propuneri a Comisiei, Parlamentul European și Consiliul pot proceda la revizuirea prezentei decizii.
   (4)   Raportul menționat la alineatul (2) se transmite, spre informare, Comitetului Economic și Social European și Comitetului Regiunilor.
   (5)   Pe baza raportului anual menționat la alineatul (2) al prezentului articol, Comisia depune eforturi pentru a garanta că instrumentul se conformează obiectivului prevăzut la articolul 2 și este accesibil în întreaga Uniune Europeană persoanelor care riscă să fie excluse social sau care se confruntă cu dificultăți în privința accesului la piața de credit convențională.
   Articolul 9
   Evaluare
   (1)   Comisia realizează evaluări interimare și finale din proprie inițiativă și în strânsă cooperare cu instituțiile financiare internaționale menționate la articolul 5 alineatul (2). Evaluarea interimară se încheie la patru ani după intrarea în funcțiune a instrumentului, iar evaluarea finală se încheie cel târziu la un an după sfârșitul mandatului (mandatelor) încredințate instituțiilor financiare internaționale menționate la articolul 5 alineatul (2). Evaluarea finală examinează, în mod special, măsura în care instrumentul, în întregul său, și-a îndeplinit obiectivele.
   (2)   Rezultatele evaluării se transmit, spre informare, Parlamentului European, Consiliului, Comitetului Economic și Social European și Comitetului Regiunilor.
   Articolul 10
   Intrare în vigoare
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 25 martie 2010.

            Pentru Parlamentul European

            Președintele

         J. BUZEK

            Pentru Consiliu

            Președintele

         D. LÓPEZ GARRIDO

      (1)  JO C 318, 23.12.2009, p. 80.

      (2)  Avizul din 7 octombrie 2009 (nepublicat încă în Jurnalul Oficial).

      (3)  Poziția Parlamentului European din 15 decembrie 2009 (nepublicată încă în Jurnalul Oficial) și Decizia Consiliului din 8 martie 2010.

      (4)  JO C 102 E, 24.4.2008, p. 321.

      (5)  JO L 124, 20.5.2003, p. 36.

      (6)  JO C 139, 14.6.2006, p. 1.

      (7)  JO L 248, 16.9.2002, p. 1.

      (8)  JO L 357, 31.12.2002, p. 1.

      (9)  JO L 312, 23.12.1995, p. 1.

      (10)  JO L 292, 15.11.1996, p. 2.

      (11)  JO L 136, 31.5.1999, p. 1.


title: 2001/914/EC: Decision of the European Central Bank of 6 December 2001 on the allocation of monetary income of the national central banks of participating Member States from the financial year 2002 (ECB/2001/16)

text:
Anunţ juridic important

|

32001D0914

Jurnalul Oficial L 337 , 20/12/2001 p. 0055 - 0061 ediţie specială în limba cehă capitol 10 volum 003 p. 57  - 63 ediţie specială în limba estonă capitol 10 volum 003 p. 57  - 63 ediţie specială în limba maghiară capitol 10 volum 003 p. 57  - 63 ediţie specială în limba lituaniană capitol 10 volum 003 p. 57  - 63 LV.ES capitol 10 volum 003 p. 57  - 63 MT.ES capitol 10 volum 003 p. 57  - 63 PL.ES capitol 10 volum 003 p. 57  - 63 SK.ES capitol 10 volum 003 p. 57  - 63 ediţie specială în limba slovenă capitol 10 volum 003 p. 57  - 63

		20011206Decizia Băncii Centrale Europenedin 6 decembrie 2001privind repartizarea venitului monetar al băncilor centrale naționale ale statelor membre participante începând cu exercițiul financiar 2002(BCE/2001/16)(2001/914/CE)CONSILIUL GUVERNATORILOR BĂNCII CENTRALE EUROPENE,având în vedere statutul Sistemului European al Băncilor Centrale și al Băncii Centrale Europene (denumit în continuare "statut"), în special articolul 32,întrucât:(1) În conformitate cu articolul 32.1 din statut, venitul monetar este venitul acumulat de băncile centrale naționale (BCN) în cadrul exercitării funcției de politică monetară. Conform dispozițiilor articolului 32.2 din statut, valoarea venitului monetar al fiecărei BCN este egală cu venitul anual al acesteia obținut din activele deținute în schimbul bancnotelor aflate în circulație și obligațiilor rezultate din depozitele constituite de instituțiile de credit. Aceste active sunt identificate de BCN în conformitate cu orientările stabilite de Consiliul guvernatorilor. Începând cu exercițiul financiar 2003, BCN trebuie să identifice activele rezultate din exercitarea funcției de politică monetară drept active deținute în schimbul bancnotelor aflate în circulație și obligațiilor rezultate din depozitele constituite de instituțiile de credit. În conformitate cu articolul 32.4 din statut, valoarea venitului monetar al fiecărei BCN se reduce cu valoarea echivalentă dobânzilor plătite de BCN în cauză în legătură cu obligațiile rezultate din depozitele constituite de instituțiile de credit, în conformitate cu articolul 19 din statut.(2) În temeiul articolului 32.5 din statut, suma veniturilor monetare ale BCN se repartizează între acestea proporțional cu cotele vărsate la capitalul Băncii Centrale Europene (BCE).(3) În conformitate cu articolele 32.6 și 32.7 din statut, Consiliul guvernatorilor BCE are dreptul de a adopta orientări pentru compensarea și decontarea de către BCE a soldurilor provenite din repartizarea venitului monetar și de a lua orice alte măsuri necesare în vederea aplicării articolul 32 din statut.(4) În temeiul articolului 10 din Regulamentul (CE) nr. 974/98 al Consiliului din 3 mai 1998 privind introducerea euro [1], începând cu 1 ianuarie 2002, BCE și BCN (denumite în continuare "Eurosistem") pun în circulație bancnote cu valoare nominală exprimată în euro. Articolul 15 din acest regulament prevede menținerea bancnotelor cu valoare nominală exprimată în unitățile monetare naționale ca mijloace legale de plată pentru o perioadă de maximum șase luni de la încheierea perioadei de tranziție. Astfel, anul 2002 trebuie considerat ca fiind un an special, deoarece bancnotele aflate în circulație cu valoare nominală exprimată în unități monetare naționale pot reprezenta în continuare un procent semnificativ din valoarea totală a bancnotelor Eurosistemului aflate în circulație, conform diferitelor circuite din statele membre. Această situație este comparabilă cu cea din anii 1999-2001. Prin urmare, venitul monetar aferent exercițiului financiar 2002 ar trebui calculat pe baza unei metode similare cu cea prevăzută în Decizia BCE/2000/19 din 3 noiembrie 1998, modificată prin Decizia din 14 decembrie 2000 privind repartizarea venitului monetar al băncilor centrale naționale ale statelor membre participante și a pierderilor BCE aferente exercițiilor financiare 1999-2001 [2], pentru a se asigura că modificările circuitului bancnotelor aflate în circulație nu influențează în mod semnificativ pozițiile relative ale BCN în materie de venituri. Pentru 2002, articolul 32.3 din statut permite Consiliului guvernatorilor să hotărască, prin derogare de la articolul 32.2, ca venitul monetar să fie calculat printr-o altă metodă.(5) Articolul 9 alineatul (1) din Orientarea BCE/2001/1 din 10 ianuarie 2001 de adoptare a anumitor dispoziții privind trecerea la euro ca monedă fiduciară în 2002 [3] prevede că bancnotele euro distribuite anticipat instituțiilor de credit sau agenților desemnați ai acestora, în funcție de caz, se debitează din conturile lor respective deschise la BCN la valoarea lor nominală, conform următorului "model de debitare lineară": o treime din suma distribuită anticipat la 2 ianuarie 2002, o treime la 23 ianuarie 2002 și ultima treime la 30 ianuarie 2002. Calcularea venitului monetar pentru anul 2002 trebuie să ia în considerare acest "model de debitare lineară".(6) Prezenta decizie este legată de Decizia BCE/2001/15 din 6 decembrie 2001 privind emisiunea de bancnote euro [4] care prevede că BCE și BCN emit bancnote euro. Decizia BCE/2001/15 stabilește repartizarea între băncile centrale naționale a bancnotelor euro aflate în circulație proporțional cu cotele vărsate de acestea la capitalul BCE. Aceeași decizie alocă BCE 8 % din valoarea totală a bancnotelor euro aflate în circulație. Repartizarea bancnotelor euro între membrii Eurosistemului dănaștere unor solduri intra Eurosistem. Remunerarea soldurilor intra-Eurosistem aferente bancnotelor euro aflate în circulație are un efect direct asupra venitului fiecărui membru al Eurosistemului și, prin urmare, ar trebui să fie reglementată de prezenta decizie. Venitul acumulat de BCE în cadrul remunerării creanțelor sale intra-Eurosistem asupra BCN în legătură cu propria cotă de bancnote euro aflate în circulație ar trebui, în principiu, să fie distribuit către BCN în conformitate cu deciziile Consiliului guvernatorilor, proporțional cu cotele acestora din grila de repartiție pentru capitalul subscris în cursul aceluiași exercițiu financiar în care intervine acumularea.(7) Soldul net al creanțelor și obligațiilor intra-Eurosistem aferent bancnotelor euro aflate în circulație se remunerează prin aplicarea unui criteriu obiectiv de definire a costului banilor. În acest context, se recomandă folosirea ratei dobânzii aplicabile operațiunilor principale de refinanțare folosite de Eurosistem în licitațiile sale pentru operațiunile principale de refinanțare.(8) Obligațiile nete intra-Eurosistem aferente bancnotelor euro aflate în circulație trebuie incluse în baza de calcul pentru calcularea venitului monetar al BCN conform articolului 32.2 din statut, deoarece sunt echivalente bancnotelor aflate în circulație. Decontarea dobânzii pe soldurile intra-Eurosistem aferente bancnotelor euro aflate în circulație va determina, prin urmare, distribuirea unei sume considerabile din venitul monetar al Eurosistemului către BCN, proporțional cu cotele vărsate ale acestora la capitalul BCE. Aceste solduri intra-Eurosistem trebuie ajustate pentru a permite adaptarea treptată a bilanțurilor și a conturilor de profit și pierderi ale BCN. Ajustările ar trebui să se bazeze pe valoarea bancnotelor aflate în circulație ale fiecărei BCN într-o perioadă anterioară introducerii bancnotelor euro. Aceste ajustări ar trebui să ia în considerare circumstanțele speciale caracteristice anului 2002, în cursul căruia statele membre au diferite planuri de trecere la euro, iar instituțiile de credit vor majora valoarea numerarului deținut în mod normal până la nivele diferite, și trebuie să se aplice anual, conform unei formule fixe pentru o perioadă ulterioară de maximum cinci ani.(9) Ajustările aduse soldurilor intra-Eurosistem aferente bancnotelor euro aflate în circulație au fost calculate pentru a compensa orice modificare semnificativă a pozițiilor BCN în ceea ce privește veniturile, determinată de introducerea bancnotelor euro și de repartizarea ulterioară a venitului monetar. Astfel, Consiliul guvernatorilor a hotărât să nu recurgă la derogarea de la articolul 32 din statut, permisă de articolul 51 din statut.(10) Ajustările aduse soldurilor intra-Eurosistem pentru bancnotele euro aflate în circulație trebuie să ia în considerare situația specială a Marelui Ducat al Luxemburgului, dată fiind istoria sa monetară recentă.(11) Consiliul guvernatorilor BCE adoptă prezenta decizie preconizând că rezultatele sale economice, precum și echilibrul financiar pe care astfel de rezultate economice îl generează vor rămâne neschimbate în cursul perioadei de aplicare a articolului 4 din prezenta decizie și, prin urmare, Consiliul guvernatorilor BCE se angajează ferm să asigure menținerea regimului prevăzut de prezenta decizie până la 31 decembrie 2007,DECIDE:Articolul 1DefinițiiÎn sensul prezentei decizii:(a) "state membre participante" înseamnă statele membre care au adoptat moneda unică în conformitate cu Tratatul de instituire a Comunității Europene;(b) "BCN" înseamnă băncile centrale naționale ale statelor membre participante;(c) "baza de calcul" înseamnă valoarea obligațiilor luate în considerare din cadrul bilanțului fiecărei BCN, stabilită în conformitate cu anexa I la prezenta decizie;(d) "active identificabile" înseamnă valoarea activelor deținute prin raportare la baza de calcul în bilanțul fiecărei BCN, stabilită în conformitate cu anexa II la prezenta decizie;(e) "soldurile intra-Eurosistem aferente bancnotelor euro aflate în circulație" înseamnă creanțele și obligațiile existente între o BCN și BCE și între o BCN și alte BCN, ca rezultat al aplicării articolului 4 din Decizia BCE/2001/15 din 6 decembrie 2001 privind emisiunea de bancnote euro;(f) "grila de repartiție pentru capitalul subscris" înseamnă procentele determinate în urma aplicării la BCN a ponderii din grila menționată în articolul 29.1 din statut și prevăzute în Decizia BCE/1998/13 din 1 decembrie 1998 privind cotele procentuale ale băncilor centrale naționale în grila de repartiție pentru capitalul Băncii Centrale Europene [5];(g) "instituții de credit" înseamnă instituțiile de credit care trebuie să respecte cerințele privind rezervele minime obligatorii conform Regulamentului BCE/1998/15 [6] privind aplicarea rezervelor obligatorii, modificat de Regulamentul BCE/2000/8 [7];(h) "BA" înseamnă bilanțul armonizat conform structurii descrise în anexa IX la Orientarea BCE/2000/18 privind cadrul legal al procedurilor contabile și de raportare din Sistemul European al Băncilor Centrale, modificată la 15 decembrie 1999 și la 14 decembrie 2000 [8];(i) "rata de referință" înseamnă cea mai recentă rată disponibilă a dobânzii marginale folosită de Eurosistem în licitațiile sale pentru operațiuni principale de refinanțare conform punctului 3.1.2 din anexa I la Orientarea BCE/2000/7 din 31 august 2000 privind instrumentele și procedurile de politică monetară ale Eurosistemului [9]. Dacă, în vederea decontării, se efectuează în aceeași zi mai mult de o operațiune principală de refinanțare , se folosește media simplă a ratelor marginale ale operațiunilor efectuate în paralel.Articolul 2Soldurile intra-Eurosistem aferente bancnotelor euro aflate în circulație(1) Soldurile intra-Eurosistem aferente bancnotelor euro aflate în circulație se calculează lunar și se înscriu în registrele BCE și BCN în prima zi lucrătoare a lunii, având data valutei în ultima zi lucrătoare din luna precedentă.Prima calculare a soldurilor intra-Eurosistem aferente bancnotelor euro aflate în circulație conform dispozițiilor paragrafului anterior se efectuează, pentru bancnotele euro distribuite anticipat, la 2 ianuarie 2002, cu data valutei la 1 ianuarie 2002.(2) Soldurile intra-Eurosistem aferente bancnotelor euro aflate în circulație, inclusiv cele rezultate din aplicarea articolului 4 din prezenta decizie, se remunerează la rata de referință.(3) Remunerarea menționată în alineatul anterior se decontează trimestrial prin plăți Target.(4) Prin derogare de la alineatul anterior, pentru exercițiul financiar 2002, remunerarea menționată la alineatul (2) se decontează la finele anului.Articolul 3Metoda de evaluare a venitului monetar(1) În 2002, valoarea venitului monetar al fiecărei BCN se determină în conformitate cu următoarea formulă:VM = BB × RR,unde:VM  este valoarea venitului monetar al fiecărei BCN de pus în comun,BC  este baza de calcul pentru fiecare BCN,RR  este rata de referință.(2) Începând cu 2003, valoarea venitului monetar al fiecărei BCN se determină prin măsurarea venitului efectiv obținut din activele identificabile înscrise în registrele acesteia. Ca excepție, se consideră că aurul nu generează venit.(3) Dacă valoarea activelor identificabile ale unei BCN este mai mare sau mai mică decât valoarea bazei de calcul, diferența se compensează aplicând la valoarea diferenței rata medie de rentabilitate a activelor identificabile ale tuturor BCN, luate împreună.Această rată medie de rentabilitate se calculează în felul următor. Venitul total acumulat de toate BCN din activele lor identificabile, cu excluderea tuturor veniturilor provenite din creanțele nete intra-Eurosistem rezultate din tranzacțiile TARGET (anexa II, secțiunea A punctul 3) și creanțele nete intra-Eurosistem aferente bancnotelor euro în circulație, inclusiv cele rezultate din aplicarea articolului 4 (anexa II, secțiunea A punctul 4), se împarte la valoarea medie a activelor identificabile totale ale Eurosistemului. Rata medie de rentabilitate se aplică pe o bază de 360 de zile.Articolul 4Ajustări aduse soldurilor intra-Eurosistem(1) Pentru calcularea venitului monetar, soldurile intra-Eurosistem aferente bancnotelor euro aflate în circulație ale fiecărei BCN se ajustează cu o sumă compensatorie determinată în conformitate cu următoarea formulă:SC =× C,unde:SC  este suma compensatorie,K  este valoarea care rezultă, pentru fiecare BCN, din aplicarea grilei de repartiție pentru capitalul subscris la valoarea medie a bancnotelor aflate în circulație în perioada 1 iulie 1999- 30 iunie 2001,A  este valoare medie, pentru fiecare BCN, a bancnotelor aflate în circulație în perioada 1 iulie 1999- 30 iunie 2001,C  este următorul coeficient pentru fiecare exercițiu financiar:Exercițiul financiar | Coeficient |2002 | 1 |2003 | 0,8606735 |2004 | 0,7013472 |2005 | 0,5334835 |2006 | 0,3598237 |2007 | 0,1817225 |(2) Valoarea adunată a sumelor compensatorii pentru toate BCN este 0.(3) Sumele compensatorii și înregistrările contabile în vederea echilibrării sumelor compensatorii se înscriu în conturi intra-Eurosistem distincte, în registrele fiecărei BCN, în prima zi lucră toare a fiecărui an, cu data valutei la 1 ianuarie. Înregistrările contabile de soldare a sumelor compensatorii nu se remunerează.(4) În cazul în care valoarea bancnotelor euro pe care Banque centrale du Luxembourg le pune în circulație în 2002 este mai mare cu 25 % sau mai mult decât valoarea medie a bancnotelor sale aflate în circulație în perioada 1 iulie 1999- 30 iunie 2001, litera "A" din formula de la alineatul (1) reprezintă, pentru Banque centrale du Luxembourg, valoarea bancnotelor puse în circulație de Banque centrale du Luxembourg în 2002, până la o limită maximă de 2,2 miliarde EUR. La aplicarea acestei derogări, toate sumele compensatorii calculate în temeiul articolului 4 alineatul (1) fac obiectul unor ajustări retroactive la sfârșitul anului 2002, pentru a se asigura respectarea alineatului (2). Astfel de ajustări retroactive sunt proporționale cu grila de repartiție pentru capitalul subscris.(5) Prin derogare de la alineatul (1), dacă intervin situații specifice legate de modificările în circuitele bancnotelor descrise în anexa III la prezenta decizie, soldurile intra-Eurosistem aferente bancnotelor euro aflate în circulație ale fiecărei BCN se ajustează în conformitate cu dispozițiile stabilite în anexa respectivă.(6) Ajustările soldurilor intra-Eurosistem prevăzute în prezentul articol nu se mai aplică de la 1 ianuarie 2008.Articolul 5Calcularea și repartizarea venitului monetar(1) Venitul monetar al fiecărei BCN este calculat zilnic de către BCE. Calculul se bazează pe datele contabile raportate de BCN către BCE. BCE informează trimestrial BCN cu privire la sumele cumulative.(2) Valoarea venitului monetar al fiecărei BCN se reduce cu valoarea echivalentă oricărei dobânzi acumulate sau plătite în legătură cu obligațiile incluse în baza de calcul și în conformitate cu orice decizie a Consiliului guvernatorilor BCE adoptată conform articolului 32.4 al doilea paragraf din statut.(3) Repartizarea venitului monetar al fiecărei BCN proporțional cu grila de repartiție pentru capitalul subscris are loc la finele fiecărui exercițiu financiar.Articolul 6Dispoziții finale(1) Prezenta decizie intră în vigoare la 1 ianuarie 2002.(2) Prezenta decizie se publică în Jurnalul Oficial al Comunităților Europene.Adoptată la Frankfurt pe Main, 6 decembrie 2001.În numele Consiliului guvernatorilor BCEWillem F. Duisenberg[1] JO L 139, 11.5.1998, p. 1.[2] JO L 336, 30.12.2000, p. 119.[3] JO L 55, 24.2.2001, p. 80.[4] JO L 337, 20.12.2001, p. 52.[5] JO L 125, 19.5.1999, p. 33.[6] JO L 356, 30.12.1998, p. 1.[7] JO L 229, 9.9.2000, p. 34.[8] JO L 33, 2.2.2001, p. 21.[9] JO L 310, 11.12.2000, p. 1.--------------------------------------------------20011206ANEXA ISTRUCTURA BAZEI DE CALCULA. Baza de calcul cuprinde, excluzând orice alt element:1. bancnote aflate în circulațieÎn exercițiul financiar 2002, în sensul prezentei anexe și pentru fiecare BCN, "bancnotele aflate în circulație":(i) includ, de asemenea, bancnotele emise de aceasta și a căror valoare nominală este exprimată în unitatea monetară națională; și(ii) se reduc cu valoarea împrumuturilor neremunerate legate de bancnotele euro distribuite anticipat care nu au fost încă debitate [parte a elementului de activ 6 din bilanțul armonizat (BA)].Începând cu exercițiul financiar 2003, în sensul prezentei anexe și pentru fiecare BCN, "bancnotele aflate în circulație" includ bancnotele cu valoare nominală exprimată în euro, excluzând orice alte bancnote;2. obligații exprimate în euro față de instituțiile de credit din zona euro, legate de operațiunile de politică monetară, reprezentând:(a) conturi curente, inclusiv rezervele minime obligatorii conform articolului 19.1 din statut (elementul de pasiv 2.1 din BA);(b) sume aflate în depozite în cadrul facilității de depozit a Eurosistemului (elementul de pasiv 2.2 din BA);(c) depozite la termen (elementul de pasiv 2.3 din BA);(d) obligații ce rezultă din operațiuni temporare de ajustare (fine tuning) (elementul de pasiv 2.4 din BA);(e) depozitele legate de apelul în marjă (elementul de pasiv 2.5 din BA);3. obligații intra-Eurosistem ale BCN provenite din emisiunea de bilete la ordin către BCE, ca răspuns la emisiunea de certificate de creanță BCE conform capitolului 3.3 din anexa I la Orientarea BCE/2000/7 (elementul de pasiv 10.2 din BA);4. obligații nete intra-Eurosistem rezultate din tranzacții TARGET (parte din elementul de pasiv 10.3 din BA);5. obligații nete intra-Eurosistem aferente bancnotelor euro aflate în circulație, inclusiv cele rezultate din aplicarea articolului 4 din prezenta decizie.B. Valoarea bazei de calcul pentru fiecare BCN se calculează în conformitate cu principiile și normele contabile armonizate stabilite în Orientarea BCE/2000/18 privind cadrul legal aplicabil procedurilor contabile și de raportare din Sistemul European al Băncilor Centrale, modificată la 15 decembrie 1999 și la 14 decembrie 2000 [1].[1] JO L 33, 2.2.2001, p. 21.--------------------------------------------------20011206ANEXA IIACTIVE IDENTIFICABILEA. Activele identificabile includ, excluzând orice alt element:1. acordarea de împrumuturi în euro instituțiilor de credit din zona euro în legătură cu operațiunile de politică monetară [elementul de activ 5 din bilanțul armonizat (BA)];2. creanțe intra-Eurosistem echivalente transferului de active din rezervele valutare, altele decât aurul, către BCE, în temeiul articolului 30 din statut (parte din elementul de activ 9.2 din BA);3. creanțe nete intra-Eurosistem provenite din tranzacțiile TARGET (parte din elementul de activ 9.4 din BA);4. creanțe nete intra-Eurosistem aferente bancnotelor euro aflate în circulație, inclusiv cele rezultate din aplicarea articolului 4 din prezenta decizie;5. aur, inclusiv creanțe legate de aurul transferat la BCE, într-o cantitate care să permită fiecărei BCN să identifice o anumită proporție din aurul său care corespunde aplicării cotei sale în grila de repartiție pentru capitalul subscris la cantitatea totală de aur identificat de toate BCN (elementul de activ 1 și parte din elementul de activ 9.2 din BA).În sensul prezentei decizii și cel puțin până la calcularea venitului monetar corespunzător exercițiului financiar 2007, aurul este evaluat pe baza prețului aurului, în euro, pe uncie de aur fin, la 31 decembrie 2002.B. Valoarea activelor identificabile ale fiecărei BCN se calculează în conformitate cu principiile și normele contabile armonizate stabilite în Orientarea BCE/2000/18 privind cadrul legal aplicabil procedurilor contabile și de raportare din Sistemul European al Băncilor Centrale, modificată la 15 decembrie 1999 și la 14 decembrie 2000 [1].[1] JO L 33, 2.2.2001, p. 21.--------------------------------------------------20011206ANEXA IIIAJUSTĂRI OCAZIONALE SPECIALEA. Prima ajustare ocazionalăÎn cazul în care media totală a bancnotelor aflate în circulație în 2002 este mai mică decât media totală a bancnotelor cu valoare nominală exprimată în monedele naționale ale statelor membre care au adoptat moneda euro, în perioada 1 iulie 1999- 30 iunie 2001 coeficientul "C" care se aplică exercițiului financiar 2002 în conformitate cu articolul 4 alineatul (1) se reduce, cu efect retroactiv, în mod proporțional cu scăderea mediei totale a bancnotelor aflate în circulație.Reducerea nu trebuie să conducă la un coeficient mai mic de 0,8606735. La aplicarea acestei derogări, o pătrime din reducerea rezultată a sumelor compensatorii "SC" ale BCN aplicabilă în exercițiul 2002 se adaugă sumelor compensatorii ale fiecărei BCN aplicabile în 2004, 2005, 2006 și 2007, în temeiul articolului 4 alineatul (1).B. A doua ajustare ocazionalăÎn cazul în care băncile centrale naționale pentru care sumele compensatorii prevăzute în articolul 4 alineatul (1) au o valoare pozitivă plătesc o remunerație netă pentru soldurile intra-Eurosistem aferente bancnotelor aflate în circulație care, atunci când este adăugată elementului "rezultatul net al repartizării venitului monetar" din contul lor de profit și pierdere la finele exercițiului, determină o cheltuială netă, coeficientul "C" care se aplică exercițiului financiar 2002 în conformitate cu articolul 4 alineatul (1) se reduce atât cât este necesar pentru a se elimina această situație.Reducerea nu trebuie să determine un coeficient mai mic de 0,8606735. La aplicarea prezentei derogări, o pătrime din reducerea rezultată pentru sumele compensatorii "SC" ale BCN aplicabilă în anul 2002 se adaugă sumelor compensatorii ale fiecărei BCN aplicabile în 2004, 2005, 2006 și 2007, conform articolului 4 alineatul (1).--------------------------------------------------


title: Decizia Consiliului din 20 iunie 1991 privind încheierea acordului între Comunitatea Economică Europeană și Confederația Elvețiană privind asigurarea generală directă

text:
               06/Volumul 01

               RO

               Jurnalul Ofícial al Uniunii Europene

               259

         31991D0370

               L 205/2

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 20 iunie 1991
   privind încheierea acordului între Comunitatea Economică Europeană și Confederația Elvețiană privind asigurarea generală directă
   (91/370/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, și în special articolul 57, alineatul (2), ultima teză și articolul 235,
   având în vedere propunerea Comisiei (1),
   în cooperare cu Parlamentul European (2),
   având în vedere avizul Comitetului Economic și Social (3),
   întrucât trebuie să se aprobe acordul cu Elveția privind asigurarea generală directă, semnat la Luxemburg la 10 octombrie 1989,
   DECIDE:
   Articolul 1
   Acordul dintre Comunitatea Economică Europeană și Confederația Elvețiană privind asigurarea generală directă este aprobat în numele Comunității.
   Textul acordului se anexează prezentei decizii.
   Articolul 2
   Președintele Consiliului adoptă măsurile necesare pentru schimbul instrumentelor prevăzut la articolul 44 din acord (4).

      Adoptată la Luxemburg, 20 iunie 1991.

            Pentru Consiliu

            Președintele

         R. GOEBBELS

      (1)  JO C 53, 5.3.1990, p. 1.

      (2)  JO C 72, 18.3.1991, p. 173 și Decizia din 12 iunie 1991 (nepublicată încă în Jurnalul Oficial).

      (3)  JO C 56, 7.3.1990, p. 27.

      (4)  Data intrării în vigoare a acordului va fi publicată în Jurnalul Oficial al Comunităților Europene prin grija Secretariatului General al Consiliului.


title: 2007/370/CE: Decizia Consiliului din 14 mai 2007 de numire a șapte membri greci și a cinci supleanți greci în Comitetul Regiunilor

text:
               1.6.2007

               RO

               Jurnalul Oficial al Uniunii Europene

               L 140/47

      DECIZIA CONSILIULUI

   din 14 mai 2007
   de numire a șapte membri greci și a cinci supleanți greci în Comitetul Regiunilor
   (2007/370/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului grec,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada 26 ianuarie 2006-25 ianuarie 2010 (1).

               (2)

               Ca urmare a încheierii mandatelor domnului CHATZOPOULOUS, domnului STAMATIS, doamnei BAKOYANNI, domnului KARAVOLAS, domnului KAMARAS și domnului TZANIKOS, devin vacante șase posturi de membri în cadrul Comitetului Regiunilor. Ca urmare a demisiei domnului TZATZANIS, devine vacant un post de membru în cadrul Comitetului Regiunilor. Ca urmare a încheierii mandatelor domnului GEORGAKIS, domnului KOUTSOULIS, domnului MACHIMARIS, domnului SPARTSIS și domnului SPYRIDON, devin vacante cinci posturi de supleanți în cadrul Comitetului Regiunilor,

         DECIDE:
   Articolul 1
   Sunt numiți în cadrul Comitetului Regiunilor pentru perioada restantă a mandatului, respectiv până la 25 ianuarie 2010:

               (a)

               în calitate de membri:

                           —

                           domnul Panayotis PSOMIADIS, prefect de Salonic, înlocuindu-l pe domnul Christos CHATZOPOULOS;

                           —

                           domnul Georgios PAPASTERGIOU, prefect de Pieria, înlocuindu-l pe domnul Dimitrios STAMATIS;

                           —

                           domnul Nikitas KAKLAMANIS, primarul Atenei, înlocuind-o pe doamna Theodora BAKOYANNI;

                           —

                           domnul Andreas FOURAS, primarul orașului Patras, înlocuindu-l pe domnul Andreas KARAVOLAS;

                           —

                           domnul Grigorios ZAFIROPOULOS, primarul orașului Halandri (Atena), înlocuindu-l pe domnul Pavlos KAMARAS;

                           —

                           domnul Dimitrios TSINGOUNIS, primarul orașului Leonidio (Arcadia), înlocuindu-l pe domnul Panayotis TZANIKOS;

                           —

                           domnul Konstantinos TZATZANIS, consilier la Prefectura Pireu, înlocuindu-l pe domnul Konstantinos TZATZANIS, consilier în Consiliul Local Pireu;

               (b)

               în calitate de supleanți:

                           —

                           domnul Konstantinos KONTOYORGOS, prefectul Evritaniei, înlocuindu-l pe domnul Theodoros GEORGAKIS;

                           —

                           domnul Dimitrios DRAKOS, prefectul Messiniei, înlocuindu-l pe domnul Georgios KOUTSOULIS;

                           —

                           domnul Dimitrios KALOGEROPOULOS, primarul orașului Egaleo (Atena), înlocuindu-l pe domnul Georgios MACHIMARIS;

                           —

                           domnul Dimitrios PREVEZANOS, consilier în Consiliul Local Skiathos (Magnissia), înlocuindu-l pe domnul Ioannis SPARTSIS;

                           —

                           domnul Spyros SPYRIDON, consilier la Prefectura Atenei – Pireu, înlocuindu-l pe domnul Spyros SPYRIDON, primar al orașului Poros.

         Articolul 2
   Prezenta decizie produce efecte de la data adoptării.

      Adoptată la Bruxelles, 14 mai 2007.

            Pentru Consiliu

            Președintele

         F.-W. STEINMEIER

      (1)  JO L 56, 25.2.2006, p. 75.


title: 2012/231/UE: Decizia Consiliului din 23 aprilie 2012 privind semnarea, în numele Uniunii Europene, a Acordului sub forma unui schimb de scrisori dintre Uniunea Europeană și Brazilia în temeiul articolului XXVIII din Acordul General pentru Tarife și Comerț (GATT) 1994 referitor la modificarea concesiilor privind carnea de pasăre procesată prevăzută în lista UE anexată la GATT 1994 și a Acordului sub forma unui schimb de scrisori dintre Uniunea Europeană și Thailanda în temeiul articolului XXVIII din Acordul General pentru Tarife și Comerț (GATT) 1994 referitor la modificarea concesiilor privind carnea de pasăre procesată prevăzută în lista UE anexată la GATT 1994

text:
               1.5.2012

               RO

               Jurnalul Oficial al Uniunii Europene

               L 117/1

         DECIZIA CONSILIULUI
   din 23 aprilie 2012
   privind semnarea, în numele Uniunii Europene, a Acordului sub forma unui schimb de scrisori dintre Uniunea Europeană și Brazilia în temeiul articolului XXVIII din Acordul General pentru Tarife și Comerț (GATT) 1994 referitor la modificarea concesiilor privind carnea de pasăre procesată prevăzută în lista UE anexată la GATT 1994 și a Acordului sub forma unui schimb de scrisori dintre Uniunea Europeană și Thailanda în temeiul articolului XXVIII din Acordul General pentru Tarife și Comerț (GATT) 1994 referitor la modificarea concesiilor privind carnea de pasăre procesată prevăzută în lista UE anexată la GATT 1994
   (2012/231/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 25 mai 2009, Consiliul a autorizat Comisia să înceapă negocieri în temeiul articolului XXVIII din GATT 1994 în vederea renegocierii concesiilor privind liniile tarifare pentru carnea de pasăre incluse la capitolul 16 din Nomenclatura combinată în conformitate cu articolul 1 din Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1) (NC).

               (2)

               Negocierile menționate au avut ca rezultat încheierea unor acorduri sub formă de schimburi de scrisori parafate cu Thailanda la 22 noiembrie 2011 și cu Brazilia la 7 decembrie 2011 (denumite în continuare „acordurile”).

               (3)

               Acordurile ar trebui semnate,

         ADOPTĂ PREZENTA DECIZIE:
   Articolul 1
   Președintele Consiliului este autorizat să desemneze persoana împuternicită (persoanele împuternicite) să semneze, în numele Uniunii Europene, Acordul sub forma unui schimb de scrisori dintre Uniunea Europeană și Brazilia în temeiul articolului XXVIII din Acordul General pentru Tarife și Comerț (GATT) 1994 referitor la modificarea concesiilor privind carnea de pasăre procesată prevăzută în Lista UE anexată la GATT 1994 și Acordul sub forma unui schimb de scrisori dintre Uniunea Europeană și Thailanda în temeiul articolului XXVIII din Acordul General pentru Tarife și Comerț (GATT) 1994 referitor la modificarea concesiilor privind carnea de pasăre procesată prevăzută în Lista UE anexată la GATT 1994 (2).
   Articolul 2
   Prezenta decizie intră în vigoare în ziua următoare datei adoptării.

      Adoptată la Luxemburg, 23 aprilie 2012.

            Pentru Consiliu

            Președintele

         C. ASHTON

      (1)  JO L 256, 7.9.1987, p. 1.

      (2)  Textul acordurilor va fi publicat împreună cu deciziile privind încheierea acestora.


title: Decizia Consiliului din 18 decembrie 1995 privind încheierea unui Acord între Comunitatea Europeană și Republica Venezuela privind precursorii și substanțele chimice utilizate frecvent la fabricarea ilicită a stupefiantelor și a substanțelor psihotrope

text:
Anunţ juridic important

|

31995D0571

Jurnalul Oficial L 324 , 30/12/1995 p. 0034 - 0034 ediţie specială în limba cehă capitol 11 volum 23 p. 278  - 278 ediţie specială în limba estonă capitol 11 volum 23 p. 278  - 278 ediţie specială în limba maghiară capitol 11 volum 23 p. 278  - 278 ediţie specială în limba lituaniană capitol 11 volum 23 p. 278  - 278 LV.ES capitol 11 volum 23 p. 278  - 278 MT.ES capitol 11 volum 23 p. 278  - 278 PL.ES capitol 11 volum 23 p. 278  - 278 SK.ES capitol 11 volum 23 p. 278  - 278 ediţie specială în limba slovenă capitol 11 volum 23 p. 278  - 278

		19951218Decizia Consiliuluidin 18 decembrie 1995privind încheierea unui Acord între Comunitatea Europeană și Republica Venezuela privind precursorii și substanțele chimice utilizate frecvent la fabricarea ilicită a stupefiantelor și a substanțelor psihotrope(95/571/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113, coroborat cu articolul 228 alineatul (2) prima teză și articolul 228 alineatul (4),având în vedere recomandarea Comisiei,întrucât, la 25 septembrie 1995, Consiliul a autorizat Comisia să negocieze, în numele Comunității, acorduri privind controlul precursorilor și al substanțelor chimice cu statele membre ale Organizației Statelor Americane și în mod prioritar cu statele membre ale Acordului de la Cartagina; întrucât Comisia, pe baza acestei autorizări, a încheiat negocierile cu Republica Venezuela la 13 noiembrie 1995;întrucât este oportun ca Acordul dintre Comunitatea Europeană și Republica Venezuela privind precursorii și substanțele chimice utilizate frecvent la fabricarea ilicită a stupefiantelor și a substanțelor psihotrope să fie aprobat;întrucât este oportun ca Consiliul să autorizeze Comisia, după consultări cu un comitet special numit de Consiliu, să aprobe modificări în numele Comunității, când acordul prevede ca acestea să fie adoptate de Grupul mixt de urmărire; întrucât această autorizare trebuie să se limiteze la modificarea anexelor la acord, în măsura în care se referă la substanțe care sunt deja reglementate de legislația comunitară privind precursorii și substanțele chimice,DECIDE:Articolul 1În numele Comunității, se aprobă Acordul dintre Comunitatea Europeană și Republica Venezuela privind precursorii și substanțele chimice utilizate frecvent la fabricarea ilicită a stupefiantelor și a substanțelor psihotrope.Textul acordului se atașează la prezenta decizie.Articolul 2Președintele Consiliului este autorizat să numească persoana împuternicită să semneze acordul.Articolul 3Președintele Consiliului, în numele Comunității, depune instrumentul prevăzut la articolul 12 din acord [1].Articolul 4(1) Comunitatea este reprezentată în Grupul mixt de urmărire prevăzut la articolul 9 din acord de către Comisie, asistată de reprezentanți ai statelor membre.(2) Comisia este autorizată să aprobe, în numele Comunității, modificările anexelor la acord adoptate de către Grupul mixt de urmărire prin procedura prevăzută la articolul 10 din acord.Comisia este asistată în această sarcină de către un comitet special desemnat de Consiliu și însărcinat cu stabilirea unei poziții comune.(3) Autorizarea menționată la alineatul (2) se limitează la acele substanțe care sunt deja reglementate de legislația comunitară privind precursorii și substanțele chimice.Articolul 5Prezenta decizie se publică în Jurnalul Oficial al Comunităților Europene.Adoptată la Bruxelles, 18 decembrie 1995.Pentru ConsiliuPreședinteleJ. Borrell Fontelles[1] Data intrării în vigoare a acordului se publică în Jurnalul Oficial al Comunităților Europene de către Secretariatul General al Consiliului.--------------------------------------------------


title: Decizia Consiliului din 2 iunie 1997 privind încheierea acordului sub forma unui schimb de scrisori între Comunitatea Europeană și Confederația Elvețiană, care adaugă acordului între Comunitatea Economică Europeană și Confederația Elvețiană un protocol adițional referitor la asistența administrativă reciprocă în domeniul vamal

text:
Anunţ juridic important

|

31997D0403

Official Journal L 169 , 27/06/1997 P. 0076 - 0076 Ediţie specială în limba cehă Chapter 02 Volume 08 P. 305  - 305 Ediţie specială în limba estonă Chapter 02 Volume 08 P. 305  - 305 Ediţie specială în limba maghiară Chapter 02 Volume 08 P. 305  - 305 Ediţie specială în limba lituaniană Chapter 02 Volume 08 P. 305  - 305 Ediţie specială în limba letonă Chapter 02 Volume 08 P. 305  - 305 Ediţie specială în limba malteză Chapter 02 Volume 08 P. 305  - 305 Ediţie specială în limba polonă Chapter 02 Volume 08 P. 305  - 305 Ediţie specială în limba slovacă Chapter 02 Volume 08 P. 305  - 305 Ediţie specială în limba slovenă Chapter 02 Volume 08 P. 305  - 305

		19970602Decizia Consiliuluidin 2 iunie 1997privind încheierea acordului sub forma unui schimb de scrisori între Comunitatea Europeană și Confederația Elvețiană, care adaugă acordului între Comunitatea Economică Europeană și Confederația Elvețiană un protocol adițional referitor la asistența administrativă reciprocă în domeniul vamal(97/403/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113 coroborat cu articolul 228 alineatul (2) prima teză,având în vedere propunerea Comisiei,întrucât, pentru a permite asistența administrativă reciprocă în domeniul vamal dintre cele două părți, este necesar să se adauge un protocol adițional la acordul între Comunitatea Economică Europeană și Confederația Elvețiană [1];întrucât, în acest scop, s-au purtat negocieri cu Confederația Elvețiană, care au avut drept rezultat încheierea unui acord sub forma unui schimb de scrisori, a cărui aprobare este în interesul Comunității,DECIDE:Articolul 1Acordul sub forma unui schimb de scrisori între Comunitatea Europeană și Confederația Elvețiană, care adaugă la acordul între Comunitatea Economică Europeană și Confederația Elvețiană un protocol adițional referitor la asistența administrativă reciprocă în domeniul vamal se aprobă în numele Comunității.Textul acordului sub forma unui schimb de scrisori se anexează la prezenta decizie.În cazul în care acest acord sub forma unui schimb de scrisori nu intră în vigoare la 1 iulie 1997, el se aplică cu titlu provizoriu de la acea dată.Articolul 2Președintele Consiliului este autorizat să numească persoanele împuternicite să semneze acordul sub forma unui schimb de scrisori menționat la articolul 1.Articolul 3Președintele Consiliului procedează, în numele Comunității, la notificarea prevăzută de acordul sub forma unui schimb de scrisori [2].Articolul 4Prezenta decizie se publică în Jurnalul Oficial al Comunităților Europene.Adoptată la Luxemburg, 2 iunie 1997.Pentru ConsiliuPreședinteleH. Van Mierlo[1] JO L 300, 31.12.1972, p. 189.[2] Data intrării în vigoare a protocolului se publică în Jurnalul Oficial al Comunităților Europene.--------------------------------------------------


title: Decizia Consiliului din 25 octombrie 2004 privind încheierea Acordului sub forma unui schimb de scrisori între Comunitatea Europeană și Confederația Elvețiană privind data de aplicare a Acordului între Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului din 3 iunie 2003 privind impozitarea veniturilor din economii sub forma plăților de dobânzi

text:
Anunţ juridic important

|

32004D0912

Jurnalul Oficial L 385 , 29/12/2004 p. 0050 - 0050

		20041025Decizia Consiliuluidin 25 octombrie 2004privind încheierea Acordului sub forma unui schimb de scrisori între Comunitatea Europeană și Confederația Elvețiană privind data de aplicare a Acordului între Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului din 3 iunie 2003 privind impozitarea veniturilor din economii sub forma plăților de dobânzi(2004/912/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 94 coroborat cu articolul 300 alineatul (2),având în vedere propunerea Comisiei,întrucât:(1) Articolul 17 alineatul (2) din Acordul dintre Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi prevede că, sub rezerva condițiilor prevăzute de acord, Elveția și, după caz, Comunitatea pun în aplicare și aplică efectiv prezentul acord de la 1 ianuarie 2005.(2) În temeiul articolului 18 alineatul (1), aplicarea acordului este condiționată de adoptarea și punerea în aplicare de către anumite teritorii dependente sau asociate ale statelor membre și de Statele Unite ale Americii, Andorra, Liechtenstein, Monaco și, respectiv, San Marino a unor măsuri care să fie conforme sau echivalente cu cele prevăzute de directivă sau acord. În conformitate cu articolul 18 alineatul (2), în cazul în care, cu cel puțin șase luni înainte de data menționată la articolul 17 alineatul (2) ( 1 ianuarie 2005), părțile contractante nu hotărăsc respectarea condiției, ele adoptă, de comun acord, o nouă dată în sensul articolului 17 alineatul (2). Nu s-a adoptat nici o decizie în acest sens.(3) Nu toate țările terțe respective vor avea posibilitatea să pună în aplicare măsurile prevăzute la articolul 18 alineatul (1) până la 1 ianuarie 2005. De asemenea, Elveția va putea pune în aplicare prezentul acord și asigura respectarea acestuia doar începând cu 1 iulie 2005, cu condiția ca cerințele constituționale elvețiene să fie îndeplinite până la data respectivă. A rezultat că fiecare dintre țările terțe și teritoriile dependente sau asociate prevăzute la articolul 18 alineatul (1) din acord vor putea îndeplini, la rândul lor, condițiile prevăzute la alineatul respectiv până la 1 iulie 2005.(4) În consecință, data de 1 iulie 2005 ar trebui adoptată ca noua dată, în sensul articolului 17 alineatul (2) din acord, în conformitate cu articolul 18 alineatul (2) din acord.(5) Acordul sub forma unui schimb de scrisori care prevede o nouă dată pentru aplicarea Acordului privind impozitarea veniturilor din economii sub forma plăților de dobânzi ar trebui aprobat,DECIDE:Articolul 1Acordul sub forma unui schimb de scrisori între Comunitatea Europeană și Confederația Elvețiană privind data de aplicare a Acordului între Comunitatea Europeană și Confederația Elvețiană de stabilire a unor măsuri echivalente cu cele prevăzute de Directiva 2003/48/CE a Consiliului din 3 iunie 2003 privind impozitarea veniturilor din economii sub forma plăților de dobânzi se aprobă în numele Comunității.Textul acordului sub forma unui schimb de scrisori se anexează prezentei decizii.Articolul 2Președintele Consiliului este autorizat să numească persoana împuternicită (persoanele împuternicite) să semneze acordul prin care Comunitatea își asumă obligații.Adoptată la Luxemburg, 25 octombrie 2004.Pentru ConsiliuPreședinteleR. Verdonk--------------------------------------------------


title: Decizia nr. S3 din 12 iunie 2009 de definire a prestațiilor vizate de articolul 19 alineatul (1) și de articolul 27 alineatul (1) din Regulamentul (CE) nr. 883/2004 al Parlamentului European și al Consiliului, precum și de articolul 25 secțiunea A alineatul (3) din Regulamentul (CE) nr. 987/2009 al Parlamentului European și al Consiliului Text cu relevanță pentru SEE și pentru Acordul CE/Elveția

text:
               24.4.2010

               RO

               Jurnalul Oficial al Uniunii Europene

               C 106/40

         DECIZIA NR. S3
   din 12 iunie 2009
   de definire a prestațiilor vizate de articolul 19 alineatul (1) și de articolul 27 alineatul (1) din Regulamentul (CE) nr. 883/2004 al Parlamentului European și al Consiliului, precum și de articolul 25 secțiunea A alineatul (3) din Regulamentul (CE) nr. 987/2009 al Parlamentului European și al Consiliului
   (Text cu relevanță pentru SEE și pentru Acordul CE/Elveția)
   2010/C 106/10
   COMISIA ADMINISTRATIVĂ PENTRU COORDONAREA SISTEMELOR DE SECURITATE SOCIALĂ,
   având în vedere articolul 72 litera (a) din Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (1), conform căruia Comisia administrativă are responsabilitatea de a trata toate chestiunile administrative sau de interpretare care decurg din dispozițiile Regulamentului (CE) nr. 883/2004 și ale Regulamentului (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (2),
   având în vedere articolele 19 și 27 din Regulamentul (CE) nr. 883/2004 privind prestațiile în natură pe parcursul unei șederi temporare într-un stat membru altul decât statul competent,
   având în vedere articolul 25 secțiunea A alineatul (3) din Regulamentul (CE) nr. 987/2009,
   întrucât:

               (1)

               În conformitate cu articolul 19 alineatul (1) și articolul 27 alineatul (1) din Regulamentul (CE) nr. 883/2004, o persoană asigurată are dreptul de a beneficia, pe parcursul șederii temporare într-un stat membru altul decât statul de reședință, de prestații în natură care devin necesare din motive medicale, luând în considerare natura acestor prestații și durata șederii.

               (2)

               În conformitate cu articolul 25 secțiunea A alineatul (3) din Regulamentul (CE) nr. 987/2009, prestațiile menționate la articolul 19 alineatul (1) din Regulamentul (CE) nr. 883/2004 se referă la prestațiile în natură care se acordă în timpul șederii temporare într-un stat membru, în conformitate cu legislația acestuia, și care devin necesare din motive medicale în scopul de a preveni ca persoana asigurată să fie constrânsă să se întoarcă în statul membru competent înainte de încheierea perioadei planificate de ședere pentru a beneficia de tratamentul care îi este necesar.

               (3)

               Articolul 25 secțiunea A alineatul (3) din Regulamentul (CE) nr. 987/2009 trebuie interpretat de așa manieră încât toate prestațiile în natură acordate în legătură cu boli cronice sau preexistente să fie vizate de prezenta dispoziție. Curtea de Justiție a hotărât (3) că nu se poate interpreta conceptul de „tratament necesar”„în sensul că prestațiile respective se limitează exclusiv la cazurile în care tratamentul acordat a devenit necesar din cauza unei îmbolnăviri subite. În special, circumstanța în care un tratament necesar în urma evoluției stării de sănătate a persoanei asigurate, pe parcursul șederii temporare într-un alt stat membru, poate fi legat de preexistența unei patologii despre care pacientul avea cunoștință, precum o boală cronică, nu înseamnă că nu se îndeplinesc condițiile pentru aplicarea acestor dispoziții”.

               (4)

               Articolul 25 secțiunea A alineatul (3) din Regulamentul (CE) nr. 987/2009 trebuie interpretat de așa manieră încât prestațiile în natură acordate în legătură cu sarcina sau nașterea să fie vizate de prezenta dispoziție. Totuși, prezenta dispoziție nu vizează situația în care scopul șederii temporare în străinătate este nașterea.

               (5)

               În temeiul articolului 19 alineatul (2) din Regulamentul (CE) nr. 883/2004, Comisia administrativă a fost desemnată să întocmească o listă de prestații în natură care, pentru a fi acordate în timpul unei șederi într-un alt stat membru, necesită, din rațiuni practice, un acord prealabil între persoana în cauză și instituția care furnizează asistența medicală.

               (6)

               Obiectivul acordului prealabil prevăzut la articolul 19 alineatul (2) din Regulamentul (CE) nr. 883/2004 este asigurarea continuității tratamentului necesar unei persoane asigurate pe parcursul șederii într-un alt stat membru.

               (7)

               Ținând cont de acest obiectiv, criteriile esențiale pentru definirea prestațiilor în natură care necesită un acord prealabil între pacient și unitatea care furnizează asistența medicală dintr-un alt stat membru sunt caracterul vital al tratamentului medical și faptul că acest tratament este accesibil exclusiv în unități medicale specializate și/sau care dispun de personal specializat sau/și de echipamente. O listă neexhaustivă bazată pe aceste criterii este prezentată în anexa la prezenta decizie.
               Hotărând în conformitate cu condițiile prevăzute la articolul 71 alineatul (2) din Regulamentul (CE) nr. 883/2004,

         DECIDE:

               1.

               Prestațiile în natură care trebuie acordate în temeiul articolului 19 alineatul (1) și al articolului 27 alineatul (1) din Regulamentul (CE) nr. 883/2004, precum și al articolului 25 secțiunea A alineatul (3) din Regulamentul (CE) nr. 987/2009 includ atât prestațiile furnizate în legătură cu boli cronice sau preexistente, cât și în legătură cu sarcina și nașterea.

               2.

               Prestațiile în natură, inclusiv cele legate de boli cronice sau preexistente sau legate de naștere nu fac obiectul prezentelor dispoziții atunci când scopul șederii într-un alt stat membru este obținerea unor astfel de tratamente.

               3.

               Un tratament medical vital care este accesibil numai într-o unitate medicală specializată și/sau care dispune de personal specializat și/sau de echipamente trebuie, în principiu, să facă obiectul unui acord prealabil între persoana asigurată și unitatea care furnizează tratamentul pentru a se asigura că tratamentul este disponibil pe parcursul șederii persoanei asigurate într-un stat membru altul decât statul membru competent sau statul de reședință.
               O listă neexhaustivă de tratamente care îndeplinesc aceste criterii este prezentată în anexa la prezenta decizie.

               4.

               Prezenta decizie se publică în Jurnalul Oficial al Uniunii Europene. Se aplică de la data intrării în vigoare a Regulamentului (CE) nr. 987/2009.

            Președintele Comisiei administrative

         Gabriela PIKOROVÁ

      (1)  JO L 166, 30.4.2004, p. 1.

      (2)  JO L 284, 30.10.2009, p. 1.

      (3)  Hotărârea din 25 februarie 2003 în cauza C-326//00, Ioannidis.

      ANEXĂ

                  —

                  dializă renală

                  —

                  oxigenoterapie

                  —

                  tratament antiastmatic special

                  —

                  ecocardiografie în caz de boli autoimune cronice

                  —

                  chimioterapie


title: Decizia Comisiei din 10 iunie 2014 de numire a membrilor Comitetului pentru medicamente orfane  Text cu relevanță pentru SEE

text:
               11.6.2014

               RO

               Jurnalul Oficial al Uniunii Europene

               C 176/4

         DECIZIA COMISIEI
   din 10 iunie 2014
   de numire a membrilor Comitetului pentru medicamente orfane
   (Text cu relevanță pentru SEE)
   2014/C 176/04
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 141/2000 al Parlamentului European și al Consiliului din 16 decembrie 1999 privind produsele medicamentoase orfane (1), în special articolul 4 alineatul (3),
   având în vedere recomandarea Agenției Europene pentru Medicamente din 14 martie 2014,
   întrucât:

               (1)

               Un membru al comitetului numit de Comisie pe baza unei recomandări a Agenției Europene pentru Medicamente a fost ales președinte al COMP la 4 septembrie 2012. Un alt membru, numit de Comisie pe baza unei recomandări a Agenției Europene pentru Medicamente, a demisionat la 16 mai 2013. Prin urmare, este necesară numirea a doi noi membri ai comitetului.

               (2)

               Agenția Europeană pentru Medicamente a recomandat două persoane pentru numire.

               (3)

               Membrii comitetului sunt numiți pentru un mandat de trei ani începând cu 1 iunie 2014,

         DECIDE:
   Articol unic
   Pe baza recomandării Agenției Europene pentru Medicamente, următoarele persoane sunt numite membri ai comitetului pentru un mandat de trei ani începând cu 1 iunie 2014:
   Dr. Ingeborg BARIŠIĆ,
   Dr. Giuseppe CAPOVILLA.

      Adoptată la Bruxelles, 10 iunie 2014.

            Pentru Comisie,

            pentru președinte

         Tonio BORG

            Membru al Comisiei

      (1)  JO L 18, 22.1.2000, p. 1.


title: Decizia Consiliului din 11 noiembrie 2002 privind încheierea unui Acord sub formă de schimb de scrisori între Comunitatea Europeană, pe de o parte, și Regatul Norvegiei, pe de altă parte, privind Protocolul nr. 2 la Acordul bilateral de liber schimb dintre Comunitatea Economică Europeană și Regatul Norvegiei

text:
Anunţ juridic important

|

32002D0981

Jurnalul Oficial L 341 , 17/12/2002 p. 0063 - 0063 ediţie specială în limba cehă capitol 11 volum 44 p. 168  - 168 ediţie specială în limba estonă capitol 11 volum 44 p. 168  - 168 ediţie specială în limba maghiară capitol 11 volum 44 p. 168  - 168 ediţie specială în limba lituaniană capitol 11 volum 44 p. 168  - 168 LV.ES capitol 11 volum 44 p. 168  - 168 MT.ES capitol 11 volum 44 p. 168  - 168 PL.ES capitol 11 volum 44 p. 168  - 168 SK.ES capitol 11 volum 44 p. 168  - 168 ediţie specială în limba slovenă capitol 11 volum 44 p. 168  - 168

		20021111Decizia Consiliuluidin 11 noiembrie 2002privind încheierea unui Acord sub formă de schimb de scrisori între Comunitatea Europeană, pe de o parte, și Regatul Norvegiei, pe de altă parte, privind Protocolul nr. 2 la Acordul bilateral de liber schimb dintre Comunitatea Economică Europeană și Regatul Norvegiei(2002/981/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) prima teză,având în vedere propunerea Comisiei,întrucât:(1) Un acord sub formă de schimb de scrisori între Comunitatea Europeană, pe de o parte, și Regatul Norvegiei, pe de altă parte, privind anumite produse agricole transformate reglementate de Protocolul nr. 2 la Acordul bilateral de liber schimb dintre Comunitatea Economică Europeană și Regatul Norvegiei [1] a fost negociat pe bază de reciprocitate în vederea îmbunătățirii regimului comercial și a rezolvării anumitor probleme conexe.(2) Trebuie adoptate măsurile necesare pentru punerea în aplicare a prezentei decizii în conformitate cu Decizia 1999/468/CE a Consiliului din 28 iunie 1999 de stabilire a modalităților de exercitare a competențelor de execuție conferite Comisiei [2].(3) Trebuie să se aprobe acest acord,DECIDE:Articolul 1Acordul în formă de schimb de scrisori dintre Comunitatea Europeană, pe de o parte, și Regatul Norvegiei, pe de altă parte, privind Protocolul nr. 2 la Acordul bilateral de liber schimb dintre Comunitatea Economică Europeană și Regatul Norvegiei se aprobă în numele Comunității.Textul acordului se atașează la prezenta decizie.Articolul 2Modalitățile de aplicare a prezentei decizii sunt adoptate de Comisie, asistată de comitetul pentru probleme orizontale referitoare la comerțul cu produse agricole prelucrate menționat la articolul 16 din Regulamentul (CE) nr. 3448/93 [3]. Se aplică articolul 4 din Decizia 1999/468/CE. Perioada prevăzută la articolul 4 alineatul (3) din decizia menționată este de o lună.Articolul 3Președintele Consiliului este autorizat să numească persoana împuternicită să semneze acordul menționat la articolul 1 prin care Comunitatea își asumă obligații.Adoptată la Bruxelles, 11 noiembrie 2002.Pentru ConsiliuPreședinteleB. Mikkelsen[1] JO L 171, 27.6.1973, p. 1.[2] JO L 184, 17.7.1999, p. 23.[3] JO L 318, 20.12.1993, p. 18. Regulament, astfel cum a fost modificat ultima dată de Regulamentul (CE) nr. 2580/2000 al Consiliului (JO L 298, 25.11.2000, p. 5).--------------------------------------------------